

Na temelju članka 25. Statuta Općine Bukovlje („Službeni vjesnik Brodsko-posavske županije“, broj 3/18, 4/20 i 10/21), Općinsko vijeće Općine Bukovlje na svojoj 9. sjednici održanoj 27. kolovoza 2026. godine donosi sljedeću

ODLUKU
o financiranju troškova boravka djece s područja Općine Bukovlje
u dječjim vrtićima i kod drugih pružatelja usluga skrbi, čuvanja i organiziranog boravka djece
Članak 1.


Ovom Odlukom utvrđuju se uvjeti, način i postupak ostvarivanja prava na financiranje troškova boravka djece s područja Općine Bukovlje u dječjim vrtićima i kod drugih pružatelja usluga skrbi, čuvanja i organiziranog boravka djece.
Općina Bukovlje financira troškove boravka djece s područja Općine Bukovlje u dječjim vrtićima i kod drugih pružatelja usluga skrbi, čuvanja i organiziranog boravka djece, sukladno uvjetima i na način utvrđen ovom Odlukom.
Članak 2.

Pružateljem usluge, u smislu ove Odluke, smatra se pravna ili fizička osoba koja, neovisno o svom pravnom obliku, zakonito pruža uslugu skrbi, čuvanja ili organiziranog boravka djece te ispunjava uvjete propisane posebnim propisima za obavljanje navedene djelatnosti.
Pružatelj usluge dužan je ispunjavati sve uvjete propisane posebnim propisima koji se primjenjuju na djelatnost koju obavlja te, kada je to propisano, posjedovati odgovarajuće odobrenje, rješenje, suglasnost ili drugi akt nadležnog tijela.
Članak 3.


Pravo na financiranje troškova boravka djece s područja Općine Bukovlje u dječjim vrtićima i kod drugih pružatelja usluga skrbi, čuvanja i organiziranog boravka djece mogu ostvariti roditelji odnosno skrbnici pod sljedećim uvjetima, koji moraju biti ispunjeni kumulativno:
· dijete mora imati prebivalište na području Općine Bukovlje
· oba roditelja, skrbnik, samohrani roditelj, ili majka na rodiljnom ili roditeljskom dopustu moraju imati prebivalište na području Općine Bukovlje u trenutku podnošenja Zahtjeva

· oba roditelja, skrbnik ili samohrani roditelj moraju biti zaposleni ili majka koristi rodiljni ili roditeljski dopust
· sve obveze prema Općini Bukovlje po bilo kojoj osnovi trebaju biti podmirene

Članak 4.


Općina Bukovlje financira punu ekonomsku cijenu boravka djeteta u dječjim vrtićima i kod drugih pružatelja usluga skrbi, čuvanja i organiziranog boravka djece, mjesečno po djetetu.
Financiranje iz stavka 1. ovoga članka odnosi se na redoviti boravak djeteta kod pružatelja usluge.

Općina Bukovlje ne financira dodatne usluge, posebne programe, izlete ili druge troškove koji nisu uključeni u redovitu cijenu boravka djeteta kod pružatelja usluge, osim ako Općina Bukovlje posebnim aktom ne odredi drukčije.
Članak 5.


Roditelj odnosno skrbnik podnosi Jedinstvenom upravnom odjelu Općine Bukovlje zahtjev za ostvarivanje prava na financiranje troškova boravka djeteta u dječjim vrtićima i kod drugih pružatelja usluga skrbi, čuvanja i organiziranog boravka djece.

Uz zahtjev se prilaže:

1. Uvjerenje o prebivalištu za dijete koje koristi uslugu u dječjem vrtiću ili kod drugog pružatelja usluga skrbi, čuvanja i organiziranog boravka djece
2. Preslika osobne iskaznice za oba roditelja (skrbnika) odnosno samohranog roditelja
3. Potvrda HZMO-a o zaposlenju za oba roditelja, skrbnika odnosno samohranog roditelja
4. Rješenje HZZO-a o primanju rodiljne naknade
5. Rodni list djeteta

6. Ugovor ili potvrdu dječjeg vrtića ili drugog pružatelja usluge skrbi, čuvanja i organiziranog boravka djece da je dijete upisano u isti

Zahtjev iz prethodnog stavka može se preuzeti u prostorijama Općine Bukovlje ili na internetskim stranicama Općine Bukovlje: www.bukovlje.hr.
                                                                    Članak 6.


Pravo na financiranje troškova boravka prema ovoj Odluci ne mogu ostvariti roditelji odnosno skrbnici koji nemaju podmirene financijske obveze prema Općini Bukovlje.
Članak 7. 

Roditelji, skrbnici odnosno samohrani roditelj dužni su Jedinstvenom upravnom odjelu Općine Bukovlje, u roku od 15 (petnaest) dana od nastanka, prijaviti svaku promjenu okolnosti koje su utjecale na odobrenje financiranja, a koje bi mogle utjecati na visinu ili prestanak financiranja.
U slučaju da roditelji, skrbnici odnosno samohrani roditelj u roku iz stavka 1. ovog članka ne prijave promjenu okolnosti koje su utjecale na financiranje isti su dužni sami snositi troškove boravka nastale nakon nastanka promjene te Općini Bukovlje vratiti neosnovano isplaćena sredstva.
Članak 8. 


Općina Bukovlje i dječji vrtići, odnosno ostali pružatelji usluge skrbi, čuvanja i organiziranog boravka djece zaključit će Ugovor o financiranju troškova boravka djece kojim će se urediti međusobna prava i obveze.

Općina Bukovlje sredstva za financiranje troškova boravka djece u dječjim vrtićima, odnosno kod drugih pružatelja usluge skrbi, čuvanja i organiziranog boravka djece s kojima je sklopljen ugovor iz stavka 1. ovoga članka, uplaćuje izravno pružatelju usluge, na temelju mjesečno ispostavljenog e-računa odnosno drugog odgovarajućeg računa, sukladno sklopljenom ugovoru.

Ako s pružateljem usluge nije sklopljen ugovor iz stavka 1. ovoga članka, roditelj odnosno skrbnik dužan je jednom mjesečno dostaviti Općini Bukovlje dokaz o plaćanju usluge za prethodni mjesec. Općina Bukovlje sredstva za financiranje troškova boravka djeteta u tom slučaju isplaćuje izravno na račun roditelja odnosno skrbnika, jednom mjesečno, nakon što zaprimi dokaze o plaćanju od svih roditelja odnosno skrbnika koji ostvaruju pravo na financiranje na ovaj način.

Članak 9.

O ostvarivanju prava na financiranje troškova boravka djeteta odlučuje Jedinstveni upravni odjel Općine Bukovlje rješenjem, na temelju podnesenog zahtjeva i dostavljene dokumentacije.

Članak 10.

Sredstva za financiranje troškova boravka djece u dječjim vrtićima i kod drugih pružatelja usluga skrbi, čuvanja i organiziranog boravka djece iz članka 1. ove Odluke osiguravaju se u Proračunu Općine Bukovlje.
Članak 11.

Danom početka primjene ove Odluke prestaje važiti Odluka o financiranju troškova boravka djece s područja općine Bukovlje u dječjim vrtićima, obrtima za čuvanje djece i udrugama za organizirani boravak s djecom („Službeni vjesnik Brodsko-posavske županije“ broj 27/2025).
Članak 12.
Ova Odluka stupa na snagu osmog dana od dana objave u „Službenom vjesniku Brodsko-posavske županije“.

OPĆINSKO VIJEĆE OPĆINE BUKOVLJE

KLASA: 021-05/26-01/25
URBROJ: 2178-25-02-26-1
U Bukov​lju, 27, kolovoza 2026. godine

PREDSJEDNIK OPĆINSKOG VIJEĆA                                                                       

